Ministru kabineta rīkojuma projekta „Grozījumi Ministru kabineta 2012.gada 7.decembra rīkojumā Nr. 589 „Par Nākamās paaudzes platjoslas elektronisko sakaru tīklu attīstības koncepciju 2013.-2020.gadam”

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nākamās paaudzes platjoslas elektronisko sakaru tīklu attīstības koncepcijā 2013. - 2020.gadam (turpmāk - Koncepcija) nepieciešams svītrot 3. sadaļas 7.uzdevumu, aktualizēt 3.sadaļas 2. un 4.uzdevuma izpildes termiņus un veikt no tā izrietošus grozījumus Ministru kabineta 2012.gada 7.decembra rīkojumā Nr.589 „Par Nākamās paaudzes platjoslas elektronisko sakaru tīklu attīstības koncepciju 2013.-2020.gadam” (turpmāk – MK rīkojums Nr.589) - svītrojot tajā 1.7. un 3.1. apakšpunktus, kuri paredz Satiksmes ministrijai veikt pasākumus Koncepcijas 3.sadaļas 7.uzdevuma izpildei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka Satiksmes ministrija veic pasākumus, lai ieviestu Eiropas Parlamenta un Padomes 2014.gada 15.maija direktīvu 2014/61/ES par pasākumiem ātrdarbīgu elektronisko sakaru tīklu izvēršanas izmaksu samazināšanai (turpmāk – Direktīva), kas cita starpā nosaka arī prasības attiecībā uz informācijas pieejamību par elektronisko sakaru tīklu, koncepcijas 3.sadaļas 7.uzdevumā paredzētie pasākumi saistībā ar esošās optisko tīklu infrastruktūras datu bāzes un kartogrāfiskā materiāla izveidi tika izvērtēta saskaņoti ar aktivitātēm Direktīvas prasību ieviešanai. Ar 2015. gada 22. decembra Ministru kabineta rīkojumu Nr. 806 “Par konceptuālo ziņojumu “Par pasākumiem ātrdarbīgu elektronisko sakaru tīklu izvēršanas izmaksu samazināšanai” (turpmāk – MK rīkojums Nr.806) ir apstiprināts  konceptuālais ziņojums “Par pasākumiem ātrdarbīgu elektronisko sakaru tīklu izvēršanas izmaksu samazināšanai” (turpmāk – konceptuālais ziņojums), kur optisko tīklu infrastruktūras kartēšanas risinājuma 2. variants  paredz alternatīvu risinājumu optisko tīklu infrastruktūras kartēšanassistēmas izveidei **-** pētījumu veikšanu ar mērķi apkopot noteiktu informāciju par elektronisko sakaru tīkliem atkarībā no nepieciešamības (piemēram, „pēdējās jūdzes” vai „vidējās jūdzes” tīkliem) vai pat noteiktu tehnoloģiju pieejamību.Papildus tam konceptuālā ziņojuma 109.punktā noteikts, ka, atbalstot risinājuma optisko tīklu infrastruktūras kartēšanai 2.variantu par pētījumu veikšanu, par aktualitāti zaudējušiem būtu jāatzīst MK rīkojuma Nr.589 1.7 un 3.1 apakšpunkti.Ievērojot iepriekšminēto, MK rīkojumā Nr.589 1.7. un 3.1. apakšpunkts ir svītrots.  |
| 3. | Projekta izstrādē iesaistītās institūcijas | Satiksmes ministrija  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Satiksmes ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija | Nav. |

Anotācijas II, III , IV, V un VI sadaļa – projekts šīs jomas neskar.

Satiksmes ministrs U.Augulis

Vīza: Valsts sekretāra vietā –

Valsts sekretāra vietniece Dž.Innusa

05.07.2016.

402

D.Linde, 67028101

daina.linde@sam.gov.lv